จังหวัดชัยนาท อำเภอสรรพยา เร่งวางแนวกระสอบทรายป้องกันน้ำล้นตลิ่งใน 3 ตำบล
นายณัฐวุฒิ ตั่งสินชัย นายอำเภอสรรพยา เปิดเผยว่า สถานการณ์น้ำเมื่อช่วงเช้าเขื่อนเจ้าพระยาได้มีการระบายน้ำ 2,350 ลูกบาศก์เมตรต่อวินาที ทำให้มีพื้นที่ได้รับผลกระทบจากน้ำเอ่อล้นตลิ่ง ประกอบด้วย ตำบลตลุก ตำบลหาดอาษาและตำบลโพออก ตลอดจนน้ำฝนที่ตกลงมา ทำให้พื้นที่ทางการเกษตรของตำบลเขาแก้ว ได้รับความเสียหายกว่า 1,000 ไร่ ซึ่งได้ดำเนินการแก้ไข โดยประสานงานกับโครงการชลประทานมหาราชได้นำรถรถแม็คโครขุดคันกั้นน้ำบนถนนคันคลองมหาราช ที่รับผิดชอบอยู่เพื่อบรรเทาน้ำที่ไหลหลากเข้ามาในพื้นที่  ส่วนของตำบลโพนางดำออก ตำบลหาดอาษาและตำบลตลุก  ช่วงบ่ายทางเขื่อนเจ้าพระยาจะระบายน้ำเพิ่มขึ้นอีกและคาดว่าระดับน้ำในแม่น้ำเจ้าพระยาจะขยับสูงขึ้น ซึ่งในขณะนี้  ทั้ง 3 ตำบลดังกล่าวริมแม่น้ำเจ้าพระยา กำลังดำเนินการทำแนวกระสอบทรายป้องกันน้ำ ได้รับความร่วมมือจากพี่น้องในเขตพื้นที่ในของแต่ละตำบลและกำลังพลจากกองบิน 4 ตาคลี และทหารจากจังหวัดลพบุรีกำลังจะเข้ามาร่วมมือช่วยเหลือในการทำแนวกระสอบทรายกั้นน้ำ คิดว่าจะสามารถป้องกันได้ในระดับ 2,500 ลูกบาศก์เมตรต่อวินาที              อย่างไรก็ตาม ทางอำเภอเฝ้าติดตามสถานการณ์น้ำทางนครสวรรค์อยู่ตลอดเวลา ถ้าหากระดับน้ำมีการขยับตัวสูงขึ้นก็จะต้องเตรียมตั้งกระสอบทรายสูงขึ้นอีก